b'\n_START_ARTICLE_\nOsnovna \xc5\xa1ola Br\xc5\xa1ljin\n_START_PARAGRAPH_\nOsnovna \xc5\xa1ola Br\xc5\xa1ljin je ena od petih novome\xc5\xa1kih osnovnih \xc5\xa1ol. Zgrajena je bila leta 1971, tako kot O\xc5\xa0 Grm, ob odprtju pa je dobila ime Osnovna \xc5\xa1ola XII. SNOUB. Stoji v sami mestni okolici Novega mesta, v krajevni skupnosti Br\xc5\xa1ljin. Na za\xc4\x8detku jo je obiskovalo pribli\xc5\xbeno 500 u\xc4\x8dencev, ki so prihajali predvsem iz krajevnih skupnosti Br\xc5\xa1ljin in Bu\xc4\x8dna vas. Leta 1991 je bila \xc5\xa1ola obnovljena, prizidan pa ji je bil med drugim nov del za razredne oddelke. \xc5\xa0ola se od leta 1996 posve\xc4\x8da osve\xc5\xa1\xc4\x8danju okolja, saj je takrat dobila naslov Eko \xc5\xa1ole, s katerim se uveljavlja \xc5\xa1e danes. _NEWLINE_Trenutna ravnateljica je Darja Brezovar.'